Aes vefe lakaat ar bec'h war nann-politikerezh ar Rannvro e-pad ar c'houlzad tremenet (hag a-raok) ; ar fed n'eus  brezhoneger ebet e-touez 8 implijad ar CRL (Livre et Lecture en Bretagne) ; an diouer a skoazelloù evit an droidigezh ; hag all, hag all.  Gwasoc'h zo c'hoazh : diseblanted ar Vretoned ha paourentez ar preder war ar politikerezh lennegel (ha sevenadurel dre vras).  "…e kavi atav tud evit treiñ yezhoù 'zo evel ar saozneg, an alamaneg, ar c'hembraeg, ar rusianeg lakaomp…"  Pelec'h emañ ar gudenn ? Peadra d'en em okupiñ zo aze dija. Dreist-holl evit pezh a sell ar skrivañ evit ar grennarded/"young  adults" (pinvidik-tre er broioù saozneger), "maillon faible" an embann e kement yezh minorel 'zo. Afer an dibab vefe neuze da zigentañ.  "Evit treiñ ez eus meur a berzh da gaout…"  Evel just. Kalz a chaog zo diwar-benn ar "stummadur a-hed ar vuhez", a vez lakaet ken nebeut e pleustr. Ar stummadur zo alc'hwez pep tra. Budjedoù ebet, koulz lâret, evit se.  Reizhañ : en em reizhañ dre an ostilhoù a-vremañ (wikioù, lizhiri-kelc'h…), dre bodadoù tud mennet mat ha "konsernet" gant ar memes traoù ;  astenn pezh a vez graet dija gant M. Beyer evit Priz ar Yaouankiz/Vugale. Lakaat er jeu an holl baby boomers a zo o vont war o leve d'ar poent-mañ.  "n'o deus ket amzer da bakañ partout…"  Beñ ya, estreget kelennerien zo e bed ar bzg memestra. Reiñ tro d'an dud da c'hounid o zamm bara diwar-se an hini eo a gont. Micherelaat an dachenn. Reiñ tro ivez d'ar skrivagnerien/trourien da labourat er skolioù (s.o. pezh a vez graet da skwer gant Academi (http://www.academi.org/) e Bro-Gembre.)  Ur politikerezh evit al lennegezh, kwa, a n'eus ket anezhañ evit c'hoazh.